Business Hi-Tech

Delia Popescu, Ministrul Comunicaţiilor a anunţat, la conferinţa ZF Digital 16, că ministerul are în vedere extinderea listei persoanelor care pot beneficia de reduceri de taxe în domeniul IT, aici incluzând şi absolvenţii de liceu sau anumite şcoli profesioanle, nu numai absolvenţii de facultăţi. Ea a precizat că nu este obligatoriu să ai o diplomă de facultate pentru a fi un programator sau softist.

Acum 15 ani, pe vrea guvernului Năstase, din dorinţa de a dezvolta industria IT&C, autorităţile au oferit facilităţi- reducerea impozitului pe salariu pentru cei care lucrează ca programatori sau softişti. În acest fel s-a dezvoltat o industrie în care lucrează peste 100.000 de oameni şi care a ajuns să aibă contribuţie de peste 6% în PIB-ul României.

De asemenea, această industrie plus investiţiile companiilor private au făcut ca salariul mediu să depăşească 1.000 de euro, dublu faţă de media din economie.